En seksuell positur fra Mukteshvara-tempelet i Bhubaneswar, Odisha.
***Kamasutra*** (sanskrit: कामसूत्र, *Kāmasūtra*), kjent i vesten som ***Kama Sutra***, er verdens mest kjente og omtalte tekst om seksualitet. Det er en gammel hindutekst tilskrevet den indiske filosofen Vātsyāyana en gang på 200-tallet e.Kr. Da den ble skrevet, ble seksualitet ansett som en av fire hovedpilarer i et menneskes liv innenfor hinduismen. (Dharma, Artha, Kāma og Moksha). Den er hovedsakelig skrevet i prosaform, men med flere poetiske vers i formen *anuṣṭubh*.

*Kāma* betyr kjærlighet, nytelse og begjær, og har en del praktiske råd om samleie, men teksten handler om langt mer enn bare dette: den tar opp kjærlighet, lyst, flørt, frieri, forføring, avvisning, utroskap og ekteskap, seksuell kraft, manipulasjon og bedrag. *Sūtra* betyr bokstavelig en tråd eller en linje som holder alle ting sammen, og refererer i overført, metaforisk betydning til en aforisme eller en samling aforismer i form av en manual/lærebok.

I motsetning til den populære, vestlige oppfatningen av *Kama Sutra,* er den ikke utelukkende en seksualmanual, men presenterer seg selv som en håndbok med retningslinjer til et dydig og nådig liv som diskuterer kjærlighetens vesen, familieliv og andre aspekter knyttet til menneskelige gleder i livet. *Kama Sutra* blir ofte framstilt som en bok om seksuelle posisjoner under samleie, men i virkeligheten er det kun rundt tjue prosent av boken som handler om dette. Det meste av boken handler om kjærlighetens filosofi og teorier om kjærlighet som utløser lengsel og begjær, hva som tar vare på den, og hvordan og når den er god eller dårlig.

*Kama Sutra* kan ha blitt skrevet mellom 300-tallet f.Kr. og 100-tallet e.Kr. og som et kompendium ble det samlet til sin nåværende form på 100-200-tallet e.Kr.

* 
* 
*

Referanser
----------

1. ↑  Doniger, Wendy (2003): *Kamasutra – Oxford World's Classics*. Oxford University Press. s. i. ISBN 978-0-19-283982-4. Sitat: «The Kamasutra is the oldest extant Hindu textbook of erotic love. It was composed in Sanskrit, the literary language of ancient India, probably in North India and probably sometime in the third century.»
2. ↑  Coltrane, Scott (1998): *Gender and families*, Rowman & Littlefield, ISBN 978-0-8039-9036-4, s. 36
3. ↑  Haksar, A.N.D.; Favre, Malika (2012): *Kama Sutra*, Penguin Classics Deluxe Edition. Penguin Publishing Group. ISBN 9781101651070.
4. ↑  «Common misconceptions about Kama Sutra», *Indrasinha.com*. Sitat: «The Kama Sutra is neither exclusively a sex manual nor, as also commonly used art, a sacred or religious work. It is certainly not a tantric text. In opening with a discussion of the three aims of ancient Hindu life – dharma, artha and kama – Vatsyayana's purpose is to set kama, or enjoyment of the senses, in context. Thus dharma or virtuous living is the highest aim, artha, the amassing of wealth is next, and kama is the least of three.»
5. ↑  Carroll, Janell (2009): *Sexuality Now: Embracing Diversity*. Cengage Learning. ISBN 978-0-495-60274-3. s. 7.
6. ↑  Devi, Chandi (2008): *From Om to Orgasm: The Tantra Primer for Living in Bliss*. AuthorHouse. ISBN 978-1-4343-4960-6. s. 288
7. ↑  Daniélou, Alain (1993): *The Complete Kama Sutra: The First Unabridged Modern Translation of the Classic Indian Text*. Inner Traditions. ISBN 0-89281-525-6.
8. ↑  Keay, John (2010): *India: A History: from the Earliest Civilisations to the Boom of the Twenty-first Century*. Grove Press. s. 81–103.

Eksterne lenker
---------------

* Kama Sutra for nybegynnere, *Klikk.no/kvinneguiden*
* Unedited Kamasutra (PDF), *Yogavidya.com*

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC
 |